b"\n_START_ARTICLE_\nCan Garbells\n_START_SECTION_\nDescripci\xc3\xb3\n_START_PARAGRAPH_\nEs tracta d'una masia de planta rectangular (10 x 12mts) coberta a dues vessants amb el carener perpendicular a la fa\xc3\xa7ana, la qual es troba orientada a migdia. Consta de planta baixa, primer pis i golfes. La fa\xc3\xa7ana presenta un portal d'arc rebaixat i una finestra a cada costat, al primer pis s'obren dos balconets units per un pilar i una finestra a cada costat, a les golfes, sota el carener hi ha una petita finestreta. A la part esquerra s'hi adossa un cos mig derru\xc3\xaft. A la resta de l'edifici s'hi obren petites finestres. Els materials constructius: gres bast unit amb morter de cal\xc3\xa7 i totxo cuit a les obertures i escaires del pis superior. A la planta, les obertures i els escaires s\xc3\xb3n de gres de gra gruix de color blanquin\xc3\xb3s. L'estat de conservaci\xc3\xb3 \xc3\xa9s mitj\xc3\xa0._NEWLINE_Consta d'una cabana de planta rectangular (7 x 4mts) coberta a dues vessants amb el carener perpendicular a la fa\xc3\xa7ana la qual est\xc3\xa0 situada a ponents. Es troba assentada sobre el desnivell per la part de llevant. Els murs s\xc3\xb3n de pedra fins a arribar al nivell del marge, a partir del qual s'aixequen els pilars de totxo que junt amb unes bigues de fusta aguanten el teulat (que es trobava molt deteriorat). El portal \xc3\xa9s un gran arc en forma d'ogiva i l'arrencada de l'arc \xc3\xa9s de pedra, per\xc3\xb2 la part m\xc3\xa9s apuntada d'aquest \xc3\xa9s de totxo cuit. A sobre s'hi assenta un petit pilar sobre el qual descansa el carener. Els materials constructius: pedra basta unida amb morter de cal\xc3\xa7, totxo cuit i pedra ben escairada a la base. L'estat de conservaci\xc3\xb3 \xc3\xa9s dolent.\n_START_SECTION_\nHist\xc3\xb2ria\n_START_PARAGRAPH_\nPer la tipologia i els materials emprats constructius dedueixen que feu constru\xc3\xafda al segle XX. No obstant, no es disposa de cap dada que permeti datar-la amb precisi\xc3\xb3."